Kaja Kõlar

Kaja Kõlar (19. veebruar 1953 Belaja Holunitsa alev, Kirovi oblast – 15. september 1994 Tallinn) oli eesti laulja.

Ta lõpetas 1971. aastal Tallinna 22. Keskkooli.

Artistiaastad
1971. aastal asutas ta ansambli Veenus.Verni Leivak. "Me naeratasime, näis, et meil ei olnud midagi viga. Kaja oli vapper." Õhtuleht, 19. veebruar 2003. 1970. aastate alguses laulis ta koos õe Ele Kõlariga ka ansamblis Andromeeda ning Kaja eraldi veel ansamblis Laine. Seejärel laulis ta duetis Ele Kõlariga (Ele ja Kaja Kõlar). Duett esines aastatel 1982–1984 soojendusesinejatena ja taustalauljatena Jaak Joala saateansamblis Radar, kellega käidi kontserdiringreisidel Nõukogude Liidu liiduvabariikides ja välismaal. Lisaks esinesid õed rahvalikus ansamblis Peiar. 1980. aastatel oli duett Ele ja Kaja Kõlar tuntud esineja Tallinna varieteedes.

Dueti tuntumad laulud on "Tulen saarelt", "Väike baar", "Olen unustanud kõik", "Soovide maa - see on muusika", "Üks väike rõõm", "Elevanditants" jt.

Kaja Kõlar on mänginud filmis, tal oli kõrvalosa muusikafilmis "Sensatsioon" 1986. aastal.Eesti filmi andmebaas. Vaadatud 24.12 2022.

Isiklikku
Tema isa oli dirigent Erich Kõlar ja ema pianist Leelo Kõlar. Erich Kõlar oli Venemaale küüditatud aastatel 1951–1957. Kaja ema, Leelo Kõlar järgnes mehele koos vanema õe Elega 1953. aastal. Kaja sündis Venemaal, Kirovi oblastis.Endine lauljatar Ele Kõlar on optimist kriisi kiuste. Kaja Kõlari emapoolne vanaisa oli Riho Päts ja vanaema Made Päts-Jakobson. 

Tema õde on Ele Kõlar ja vend on Paap Kõlar. Pärast vanemate lahkuminekut said nad kaks poolvenda: isa peres sündis Margo Kõlar, ema uues peres poeg Mikk Targo. 

Kaja Kõlar on pealkirja all "Laulumängukool" koostanud töövihikuid eelkooliealistele lastele.

Viited

 Välislingid 
Unustamatud. Ele ja Kaja Kõlar. err. audioarhiiv.
Ele ja Kaja Kõlar. err. fotoarhiiv.
Ele Kõlar, Kaja Kõlar ja Radar - Väike Baar. YouTube.
Lauljatar Kaja Kõlar võitles nahakasvajaga seitse aastat. Õhtuleht, 31. august 2011.
Kaja Kõlari haigus oli sedavõrd karm ...

Kategooria:Eesti lauljad
Kategooria:Eesti represseeritud isikud
Kategooria:Jakob Westholmi Gümnaasiumi vilistlased
Kategooria:Metsakalmistule maetud
Kategooria:Sündinud 1953
Kategooria:Surnud 1994